Številka: 4301-28/21-1(172)

Datum: 25.3.2021

Nacionalni inštitut za javno zdravje, Trubarjeva 2, 1000 Ljubljana po pooblastilu RS Ministrstva za zdravje in na podlagi 32.člena Zakona o javno-zasebnem partnerstvu (Uradni list RS, št. 127/06;

v nadaljnjem besedilu: ZJZP) objavlja

**JAVNI POZIV PROMOTORJEM**

**k oddaji vloge o zainteresiranosti za izvedbo projekta energetske obnove in storitev energetskega upravljanja Nacionalnega inštituta za javno zdravje**

**po principu pogodbenega zagotavljanja prihrankov**

1. **Uvod**

Slovenija se je v okviru strateškega izvedbenega dokumenta »Operativni program za izvajanje evropske kohezijske politike v obdobju 2014-2020« zavezala, da bo v okviru izbrane prednostne naložbe »Spodbujanje energetske učinkovitosti, pametnega ravnanja z energijo in uporabe obnovljivih virov energije v javni infrastrukturi, vključno z javnimi stavbami in stanovanjskem sektorju« podprla specifični cilj povečanja učinkovitosti rabe energije v javnem sektorju in gospodinjstvih. Kot ukrep, ki bo podpiral navedeni specifični cilj, je v okviru prednostne naložbe predviden razvoj sistema energetske prenove stavb na temelju energetskega pogodbeništva kot nove oblike izvajanja in financiranja energetskih prenov stavb.

Izbor specifičnega cilja temelji na določbah evropske in posledično nacionalne zakonodaje, kjer Direktiva o energetski učinkovitosti (Direktiva 2012/27/EU) od držav članic EU zahteva, da prijavijo dolgoročno strategijo za spodbujanje naložb v prenovo stavb in da od 1. januarja 2014 vsako leto prenovijo 3% skupne tlorisne površine stavb v lasti in rabi ožjega javnega sektorja, ki se ogrevajo in/ali ohlajajo, in da tako izpolnijo vsaj minimalne zahteve glede energetske učinkovitosti po Direktivi o energetski učinkovitosti stavb (Direktiva 2013/31/EU). »Dolgoročna strategija za spodbujanje naložb energetske prenove stavb«, sprejeta s strani Vlade RS konec oktobra 2015, je krovni dokument; ki določa namen, cilje, predmet in okvirne postopke energetske prenove javnega sektorja.

1. **Predmet javnega poziva**

Republika Slovenija, Ministrstvo za zdravje (v nadaljnjem besedilu: javni partner) poziva vse potencialne promotorje/zasebne partnerje, da oddajo svoje vloge zainteresiranosti za izvedbo projekta javno-zasebnega partnerstva energetske obnove in storitev energetskega upravljanja Nacionalnega inštituta za javno zdravje po principu zagotavljanja prihrankov.

Cilj javnega partnerja je znižanje stroškov obratovanja (stroški energije in vzdrževanja) v treh objektih Nacionalnega inštituta za javno zdravje in sicer na naslednjih lokacijah:

* CE NIJZ Trubarjeva cesta 2, Ljubljana,
* OE Celje, Ipavčeva ulica 18, Celje,
* OE Murska Sobota, Ulica arhitekta Novaka 2b, Murska Sobota.

Predmet poziva je iskanje promotorjev/zasebnih partnerjev, ki bi v okviru javno-zasebnega partnerstva financirali izvedbo investicije in zagotovili ukrepe učinkovite rabe energije ter s tem zagotovili prihranke javnemu sektorju.

Premet javno-zasebnega partnerstva, v skupnem trajanju največ 15 let, zajema:

* izvedbo ukrepov za doseganje prihrankov energije in znižanje rabe energije v treh objektih Nacionalnega inštituta za javno zdravje;
* storitev energetskega upravljanja v treh objektih Nacionalnega inštituta za javno zdravje (zagotavljanje delovanja energetskih naprav in sistemov, analiza rabe energije in stroškov, predlaganje in izvedba dogovorjenih ukrepov za znižanje rabe energije, investicijsko vzdrževanje naprav v upravljanju, vodenje energetskega knjigovodstva ipd.) v celotnem obdobju trajanje javno-zasebnega partnerstva.

Predvideni vložki promotorja/zasebnega partnerja so naslednji:

* financiranje in izvedba ukrepov za doseganje prihrankov energije v treh objektih Nacionalnega inštituta za javno zdravje vsaj v obsegu, kot ga opredeljuje nabor predlaganih ukrepov iz prilog št.1, 2 in 3;
* stroški in zagotovitev pridobitve dovoljenj in soglasij za izvedbo načrtovanih ukrepov iz prejšnje alineje;
* zagotavljanje delovanja vgrajene opreme za ves čas izvajanja javno-zasebnega partnerstva ter še najmanj eno leto po poteku le-tega.

1. **Objava javnega poziva**

Javni poziv promotorjem je objavljen na Portalu javnih naročil (Predhodno informativno obvestilo) in na spletni strani NIJZ, na naslovu **https://www.nijz.si/sl/nijz/javna-narocila/javni-poziv-promotorjem.**

1. **Pravne podlage**

Predhodni postopek oziroma test javno-zasebnega partnerstva se izvaja na podlagi veljavnega zakona in podzakonskih aktov, ki urejajo področje, na katerega se nanaša predmet poziva k oddaji vloge o zainteresiranosti.

1. **Oblike javno-zasebnega partnerstva**

Javni partner s tem pozivom ne prejudicira oblike javno-zasebnega partnerstva, niti vsebine odločitve in akta o javno-zasebnem partnerstvu.

1. **Vsebina vloge promotorja o zainteresiranosti**

Iz vloge o zainteresiranosti morajo bit jasno razvidne vse informacije o promotorju za javno-zasebno partnerstvo, ki vplivajo ali bi lahko vplivale na presojo javnega partnerja o primernosti izvedbe predmeta javnega poziva v obliki javno-zasebnega partnerstva.

Dokumentacija, ki jo javnemu partnerju predloži promotor, mora obvezno vsebovati naslednje vsebinske elemente:

1. Predstavitev promotorja in dokazila o usposobljenosti:

* podatki o promotorju (vključno z navedbo kontaktne osebe in kontaktnih podatkov za podajenje dodatnih informacij);
* predstavitev promotorja (opis kadrovskih, razvojnih, organizacijskih i časovnih zmožnosti ter sposobnosti promotorja, opis tehničnih sposobnosti z navedbo referenc na podobnih projektih, opredelitev virov financiranja in drugo);
* opredelitev finančnih sposobnosti promotorja:

1) bonitetna ocena promotorja,

2) dokazilo o ekonomsko finančnem stanju podjetja/promotorja, izdano s strani pooblaščene organizacije, ki ni starejše od 30 dni od dneva oddaje vloge – zaželeno je, da dokazilo vsebuje tudi bonitetno oceno (npr. obrazec BON-1/P) ali drugo tovrstno dokazilo, ki ga ima država, v kateri ima promotor svoj sedež;

3) letno poročilo (bilanca stanja, izkaz uspeha in pojasnila k izkazom) za zadnja tri leta.

1. Idejna rešitev za realizacijo projekta v okviru javno-zasebnega partnerstva:

* predstavitev projekta izvedbe javno-zasebnega partnerstva v dobi izvedbe partnerstva (največ 15 let), kakor ga vidi promotor;
* predlog oblike javno-zasebnega partnerstva;
* predstavitev celotnega modela javno-zasebnega partnerstva po sistemu zagotovitve minimalnih prihrankov v celotnem obdobju javno-zasebnega partnerstva z okvirno ekonomsko in finančno analizo projekta;
* opis organizacijske oblike zasebnega partnerja/promotorja (samo v zvezi s projektom javno-zasebnega partnerstva), ki mora vsebovati:

1) organigram,

2) opis delovnih procesov,

3) opis delovnih mest s številom zaposlenih,

4) opis nalog po delovnih mestih,

5) opis zagotavljanja kakovosti opravljenih nalog,

6) notranjo kontrolo.

1. Finančno-tehnični del vloge:

* časovni načrt izvedbe;
* prikaz ocenjene vrednosti projekta ter predvidena finančna konstrukcija, iz katere so razvidna tveganja, ki bi jih promotor prevzel z oceno vrednosti posameznega prevzetega tveganja, ki naj zajema vsaj:

1) prikaz ocenjene vrednosti projekta,

2) predlog modela financiranja javno-zasebnega partnerstva po sistemu zagotavljanja minimalnih prihrankov v celotnem obdobju trajanja javno-zasebnega partnerstva (Pravilnik o vsebini in upravičenosti izvedbe projekta javno-zasebnega partnerstva

Uradni list RS št. 32/07),

3) opredelitev in razčlenitev vložkov in zavez zasebnega partnerja,

4) ocena tveganja predlaganega modela javno-zasebnega partnerstva z opredelitvijo, katera tveganja prevzema promotor/zasebni partner, katera javni partner in katera so skupna;

* ocena prihodkov in stroškov v času trajanja projekta javno-zasebnega partnerstva (največ 15 let);
* finančna in ekonomska vrednost projekta v obliki Analize stroškov in koristi v skladu s priročnikom za izdelavo analize stroškov in koristi;
* ocena izvedljivosti predlaganega modela; SWOT analiza predlaganega modela v primerjavi z javnim naročilom.

Pri pripravi dokumentacije iz prejšnjega odstavka naj promotorji smiselno uporabijo Uredbo o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/06, 54/10 in 27/16) in Pravilnik o vsebini upravičenosti izvedbe projekta javno-zasebnega partnerstva (Uradni list RS, št. 32/07). Promotorji naj predstavijo izvedbo in potek projekta v celotnem predvidenem času trajanja projekta.

Javni partner si v skladu z drugim odstavkom 35. člena ZJZP dopušča možnost odkupa vloge o zainteresiranosti promotorja. Promotorji v vlogi o zainteresiranosti zato navedejo tudi ceno vloge.

Vloga o zainteresiranosti za izvedbo javno-zasebnega partnerstva promotorju ne zagotavlja nobene prednosti pri izvedbi in sklenitvi morebitnega javno-zasebnega partnerstva ali pri vodenju drugih postopkov, pri katerih je cilj izvedba načrtovanega projekta.

S podajo vloge o zainteresiranosti se šteje, da je promotor tudi kandidat v nadaljnjem postopku izbora izvajalca javno-zasebnega partnerstva.

Javni partner si pridržuje pravico, da podatke in predloge, ki ne bodo označeni kot poslovna skrivnost promotorja, uporabi pri oblikovanju končne vsebine, modela in razpisne dokumentacije za izbor zasebnega partnerja.

Javni partner bo, v kolikor bo to potrebno, organiziral sestanek s promotorji, na katerem bodo imeli posamezni promotorji/zasebni partnerji možnosti predstaviti vsebino oddane vloge o zainteresiranosti.

Strošek za pripravo in oddajo vloge o zainteresiranosti v celoti nosi promotor.

**VII. Jezik vloge o zainteresiranosti**

Vloga o zainteresiranosti ter vsa korenspondenca in tudi vsi ostali dokumenti, ki se nanašajo na vlogo, morajo biti v slovenskem jeziku.

1. **Podatki za promotorje**

Podatki za promotorje (kot npr. podatki o objektu, vrednosti sedanjega obsega rabe energije po vrstah energentov, nabor predlaganih ukrepov in drugo) so razvidni iz Razširjenih energetskih pregledov za vsak objekt ločeno in sicer:

* Priloga 1 k temu pozivu (CE NIJZ Trubarjeva cesta 2, Ljubljana),
* Priloga 2 k temu pozivu (OE Celje, Ipavčeva ulica 18, Celje),
* Priloga 3 k temu pozivu (OE Murska Sobota, Ulica arhitekta Novaka 2b, Murska Sobota).

1. **Dodatna pojasnila**

Komunikacija s promotorji v zvezi s pripravo in oddajo vloge o zainteresiranosti poteka izključno preko Portala javnih naročil.

Javni partner bo odgovarjal na vsa vprašanja promotorjev, ki jih bo prejel preko Portala javnih naročil najpozneje dne 15.4.2021. Na zahteve za pojasnila oz. druga vprašanja, zastavljena po tem roku, javni partner ne bo odgovarjal.

1. **Rok in način oddaje vlog o zainteresiranosti**

Javni partner pričakuje vloge o zainteresiranosti za javno-zasebno partnerstvo do **23.4.2021 do 10.00 ure** na naslov Nacionalni inštitut za javno zdravje, Trubarjeva cesta 2. 1000 Ljubljana.

Promotor mora vlogo o zainteresiranosti vložiti v ovojnici oz. glede na vlogo v primerni embalaži. Na ovojnici mora biti nalepljen obrazec prijave iz priloge 4. V primeru, da vloga ni označena tako, kot je navedeno, javni partner ne odgovarja za predčasno odpiranje vloge ali za založitev vloge.

1. **Odpiranje vlog in odločitev**

Odpiranje vlog ni javno.

Javni partner bo prejete vloge o zainteresiranosti za izvajanje javno-zasebnega partnerstva obravnaval in o njih odločal najkasneje v roku 60 dni od dneva odpiranja vlog.

1. **Priloge**

* Priloga 1: Razširjeni energetski program za objekt CE NIJZ, Trubarjeva cesta , Ljubljana
* Priloga 2: Razširjeni energetski program za objekt OE Celje, Ipavčeva ulica 18, Celje
* Priloga 3: Razširjeni energetski program za objekt OE Murska Sobota, Ulica arhitekta Novaka 2b, Murska Sobota
* Priloga 4: PRIJAVA ODDAJE VLOGE

Direktor:

Milan Krek dr. med., spec.